દુર્ભાગ્યે હું તો આવા આયોજકોને ઓળખું પણ છું, આવાં વ્યાખ્યાનોમાં ભૂલથી જઈને બેઠો પણ છું અને ક્યારેક તો અડધેથી ઊઠીને બહાર નીકળી પણ ગયો છું! જે વ્યાખ્યાનમાંથી સમ ખાવા માટેય એક પણ નવો ફ્રેશ વિચાર ન મળતો હોય એવા વ્યાખ્યાનમાં આપણા આયુષ્યના કલાકો વેડફવાની મૂર્ખામી શા માટે કરવી? ભગવાન મહાવીરે અપ્રમાદની જે વાત કરી છે તેમાં આવા વ્યાખ્યાનમાં સમય વેડફવાની મૂર્ખામીનો પણ સમાવેશ થતો જ હશે એમ હું માનું છું.